Rudolf Kuris
Rudolf (Rudolph) Aleksander Kuris (26. november 1890 Vao, Virumaa – 28. jaanuar 1950 Luton, Inglismaa) oli Eesti põllumees, majandustegelane, poliitik. Lõpetas linnakooli Tapal. Ta oli vallakirjutaja Vao ja Veinjärve vallas. Ta oli Harju maavalitsuse põllumajandusosakonna asjaajaja. Aastast 1920 oli ta Vasalemmas asuva Vahepõllu asundustalu pidaja. Ta oli IV Riigikogu liige ja 1927–1930 Eesti maaomavalitsuste liidu juhatuse liige. Aastast 1934 oli ta Eesti Maapanga direktor, nõunik. Oli tegev ka karskusliikumises. 1944 põgenes ta Saksamaale.